wickkiey/tamil-wikipedia-chunked huggingface dataset:
# தெற்காசியத் தொல்மரபியல்

தெற்காசிய இனக்குழுக்களின் மரபியல், தொல்மரபியல் துறைகள் அவ்வினக்குழு மக்களின் மரபியல் வரலாற்றை இனங்காண முயல்கின்றன. ஐரோப்பாசிய கண்ட மக்களின் மரபியல் பரவலை அறிய, இந்தியாவின் புவியியல் இருப்பிட அமைவால் இந்திய மக்களின் மரபியல் பரவலாய்வு இன்றியமையாததாகிறது.  
ஊன்குருத்து மரபன் வேறுபாட்டாய்வுகள் இந்தியத் துணைக்கண்ட மக்கள்தொகையின் மரபியல் ஒற்றுமையைக் காட்டுகின்றன. மொண்டல் 2017 இன் படி, இந்த வலுவான மரபணு தொடர்பு பண்டைய மாதிரிகளிலும் காணப்படுகிறது மற்றும் பகிரப்பட்ட பரம்பரையின் இந்திய தோற்றத்தை சுட்டிக்காட்டக்கூடும். ஒரு முழுமையான மரபணு பகுப்பாய்வு (நேச்சர் (ஜர்னல்) 2019 இல் வெளியிடப்பட்டது) இந்திய, ஐரோப்பிய, அரபு மற்றும் பெர்பர் மக்கள் நெருங்கிய தொடர்புடையது மற்றும் துணை-சஹாரா ஆப்பிரிக்க மற்றும் கிழக்கு ஆசிய மக்களிடமிருந்து வேறுபடுத்தப்படலாம் என்று முடிவுசெய்தது.  
பல்வேறு மரபணு மற்றும் மானுடவியல் ஆய்வுகள் மூன்று மனித மக்கள் குழுக்கள் உள்ளன என்று முடிவு செய்தன. "காகசாய்டு" (மேற்கு-யூரேசியன் தொடர்பான) மானுடவியல் குழு கோகோயிட் இனம் என்ற கருத்துடன் ஒத்துப்போகின்ற தனித்துவமான மரபணு பண்புகளைக் கொண்டுள்ளது என்பதை யுவான் 2019 கண்டறிந்துள்ளது. இந்தியர்களும் ஐரோப்பியர்களும் நெருங்கிய தொடர்புடையவர்கள் என்று அவர்கள் முடிவு செய்தனர். சென் 2020 இந்தியர்கள், அரேபியர்கள், பெர்பர்கள் மற்றும் ஐரோப்பியர்கள் இடையே நெருங்கிய உறவுக்கு கூடுதல் ஆதாரங்களைக் கண்டறிந்தது. புதிய மரபணு பொருள் ஒரு எளிய "ஆப்பிரிக்காவிற்கு வெளியே குடியேற்றத்திற்கு" முரணானது என்று அவர் முடிக்கிறார். இந்தியாவிற்கும் மத்திய கிழக்கிற்கும் இடையிலான பிராந்தியத்தில் காகசாய்டு இனத்திற்கு ஒரு வேரை அவர்கள் முன்மொழிகின்றனர்.
# தெற்காசியத் தொல்மரபியல்

## ஊன்குருத்து மரபன் (mtDNA) ஆய்வு

இந்தியத் துணைக்கண்ட மாந்த ஊன்குருத்து மரபன் ஒருமைப் பண்புக் குழுக்களாக எம் வகையும் ஆர் வகையும் யூ வகையும் அமைகின்றன. இவற்றில் யூ வகை ஆர் வகையில் இருந்து வந்த்தாகும்.
# தெற்காசியத் தொல்மரபியல்

## ஊன்குருத்து மரபன் (mtDNA) ஆய்வு

### எம் பேரியல் ஒருமைப் பண்புக் குழு (M (mtDNA))

ஊன்குருத்து மரபன் சார்ந்த எம் வகைப் பேரியல் ஒருமைப் பண்புக் குழு முந்தாசியத் தாய்வழிக் கால்வழிக் கொத்தைச் சார்ந்ததாகும்.  
இதன் பெற்றோர் குழுவான R1a இந்தியத் துணைக்கண்டத்தின் சிந்துவெளியிலோ ஐரோப்பாசியாவின் சுதெப்பியிலோ தோன்றியிருக்கலாம் எனக் கருதப்படுகிறது. இதர் கால்வழிக் கவப்பிரிவான R1a1 தெற்காசியாவில் செறிந்த உயர்நிகழ்வெண்ணில் உள்ளதால் அது தஎற்காசியாவில் தோன்றியிருக்கலாம் எனவும் கூறப்படுகிறது.  
இவற்றோடு, அறுதி வடகிழக்கில் உள்ள மணிப்புரியின் மைத்தீயர்களிலும் (50%)
# தெற்காசியத் தொல்மரபியல்

## ஊன்குருத்து மரபன் (mtDNA) ஆய்வு

### ஜே2 வகை ஒருமைப் பண்புக் குழுவின் பரவல்

J2 வகை ஒருமைப் பண்புக் குழுவின் நிலவல் இந்தியத் துணைக்கண்டத்தில் புதிய கற்காலம் முதல் காணப்படுகிறது.
# தெற்காசியத் தொல்மரபியல்

## இந்திய மக்கள்தொகை வரலாற்றின் மீளுருவாக்கம்

இந்திய மரபன்தொகை வேறுபாட்டுப் பேராணையம்(2008) இந்தியத் துணைக்கண்ட மக்களை காக்காசியர்கள், மங்கோலியர்கள், ஆத்திராலியர்கள், நீக்ரோவியர்கள் என நான்கு புறவேற்றுமை வகைகளாகப் பிரிக்கிறது. மேலும் மொழிகளை இந்தோ-ஐரோப்பிய மொழிகள், திராவிட மொழிகள், திபெத்துப் பர்மிய மொழிகள், ஆத்திரோ-ஆசிய மொழிகள் என நான்காகப் பகுக்கிறது. மூலக்கூற்று மாந்தரினவியல் மூன்று குறிப்பான்களைப் பயன்படுத்துகிறது. அவையாவன: ஊன்குருத்து மரபன் ஆய்வு (தாய்க்கால்வழி மரபுப்பேற்று ஆய்வு) (இது பலபுற வேற்றுமைகளையும் உள்ளடக்கியது), ஒய் பண்பக வேறுபாட்டு ஆய்வு (தந்தைக்கால்வழி மரபுப்பேற்று ஆய்வு), பாலினம்சாரா மரபன் வேறுபாட்டு ஆய்வு. கிழக்கு ஆப்பிரிக்காவில் இருந்து ஆசியாவுக்குத் தெற்குத் தடம் வழியாக எம் ஒருமைப் பண்புக் குழு 60,000 ஆண்டுகட்கு முன்பே நிகழ்ந்த தொடக்கநிலைப் பரவலால் வந்திருக்கலாம்.  
பாசு குழுவினர் 2003 இல் நடத்திய ஆய்வில் "இந்தோ-ஐரோப்பிய மொழிபேசும் நாடோடிகள் வரும் முன்னர் இந்தியா முழுவதிலும் திராவிடப் பழங்குடிகள் தாம் பரவியிருந்தனர் எனும் முடிவுக்கு வந்துள்ளனர்". மேலும், "நிகழ்கால இந்திய மக்கள்தொகையின் மரபியல் கட்டமைப்புகளில் மரபன் பிளவால் உருவாகும் அடிமான, பெயர்வு விளைவுகளால் தோன்றிய உட்பதிவுகள் பொதிந்துள்ளன" எனவும் உறுதிபடுத்துகின்றனர்.  
}}  
; கூடுதல் மேற்கோள்கள்  
-
-
-
-
-
-
- (paper read at the South Asia Conference)
-
-
-
-
-
-
# தெற்காசியத் தொல்மரபியல்

## நூல்தொகை

-
-
-
-
-
- (PhD)
-
-
-
-
-
# லாஸ் லாகாஸ் சரணாலயம்

**லாஸ் லாகாஸ் சரணாலயம்** (*Las Lajas Sanctuary*; எசுப்பானியம்: *Santuario de Las Lajas*) என்பது ஒரு சிறிய பசிலிக்கா கிறித்தவத் தேவாலயம் ஆகும். இது தென் கொலொம்பியா அமைந்துள்ளது. இது குயட்டரா ஆற்றின் செங்குத்துப் பள்ளத்தாக்கின் உள்ளே கட்டப்பட்டுள்ளது.  
தற்போதுள்ள தேவாலயம் கோதிக் மறுமலர்ச்சிப் பாணியில் 1916 இற்கும் 1944 இற்கும் இடைப்பட்ட ஆண்டில் கட்டப்பட்டது. *லாஸ்* என்ற சொல் களிப்பாறையை ஒத்த தட்டையான படிவுப் பாறை வகையில் இருந்து உருவானது.
# தாகனு அனல் மின் நிலையம்

**தாகனு அனல் மின் நிலையம்** *(Dahanu Thermal Power Station)* இந்தியாவின் மகாராட்டிர மாநிலம் பால்கர் மாவட்டத்தில் கடற்கரையோர தாகனு நகரில் தாகனு அனல் மின் நிலையம் அமைக்கப்பட்டுள்ளது. மும்பை-அகமதாபாத் தொடருந்து தடத்தில் மும்பைக்கு வெளியே 120 கிலோமீட்டர் தொலைவிலும், மும்பை-அகமதாபாத் – தில்லி தேசிய நெடுஞ்சாலை எண் எட்டுக்கு 20 கிலோமீட்டர் தொலைவிலும் இம்மினுற்பத்தி நிலையம் அமைந்துள்ளது. ரிலையன்சு தாகனு அனல் மின் நிலையம் என்ற பெயராலும் அழைக்கப்படும் இம்மின்னுற்பத்தி நிலையத்தில், நிலக்கரி எரிபொருளாகப் பயன்படுத்தப்படுகிறது. தாகனு அனல் மின் நிலையம் பெரும்பாலும் ஆங்கில எழுத்துகளில் சுருக்கமாக டி.டி.பி.எசு என்ற சுருக்கப் பெயராக அடையாளப்படுத்தப்படுகிறது. ரிலையன்சு உள்கட்டமைப்பு நிறுவனம் இம்மின்னுற்பத்தி நிலையத்தை நிர்வகிக்கிறது.  
தாகனு அனல் மின் நிலையத்தில் மொத்தமாக 500 மெகாவாட் மின்னுற்பத்தி செய்யக்கூடிய இரண்டு மின்னுற்பத்தி அலகுகள் (2X250 மெகாவாட்) அமைந்துள்ளன. 1995 ஆம் ஆண்டு துவக்கப்பட்ட இம்மின்னுற்பத்தி நிலையம் 1996 முதல் வர்த்தக முறையில் மின்னுற்பத்தி செய்து வருகிறது.  
| அலகு எண் | கொள்திறன் | துவக்கம் | நிலை |
| --- | --- | --- | --- |
| 1 | 250 மெகாவாட் | 1995 சனவரி | செயல்படுகிறது |
| 2 | 250 மெகாவாட் | 1995 மார்ச்சு | செயல்படுகிறது |
# பாவோய் தேவாலயம்

**பாவோய் தேவாலயம்** (*Paoay Church*) எனப் பொதுவாக அறியப்படும் **புனித அகுஸ்தின் தேவாலயம்** (*Saint Augustine Church*; எசுப்பானியம்: *Iglesia de San Agustín de Paoay*) பிலிப்பீன்சு நாட்டில் பாவோய் பகுதியிலுள்ள ஒரு கத்தோலிக்க திருச்சபை கிறித்தவத் தேவாலயம் ஆகும். 1710 இல் கட்டி முடிக்கப்பட்ட இது கட்டத்தின் பக்கங்களிலும் பின்னும் உள்ள பிரமாண்ட சுவர் தாங்கி அமைப்பால் பிரபல்யம் பெற்றது. இது பிலிப்பீன்சு அரசாங்கத்தினால் 1973 இல் தேசிய கலாச்சாரச் சொத்தாகப் பிரகடணப்படுத்தப்பட்டதுடன், 1993 இல் உலகப் பாரம்பரியக் களம் பிலிப்பீன்சிலுள்ள பரூக் தேவாலயங்களின் கீழும் பிரகடணப்படுத்தப்பட்டது.
# இமயமலை நாடு

இதிகாச கால நாடுகள்]]  
**இமயமலை நாடு** (Himalaya kingdom) பண்டைய பரத கண்டத்தின் வடக்கில் இமயமலையில் அமைந்த பண்டைய நாடுகளில் ஒன்றாகும். மலைகள் சூழ்ந்த இமயமலை நாட்டைப் பற்றி புராணங்கள் மற்றும் மகாபாரத இதிகாசம் விளக்கமாக குறிக்கிறது.
இந்நாட்டின் ஆட்சியாளர் இமாவன் ஆவார். இவரது மகள், தவமிருந்து சிவனை மணந்த பார்வதி ஆவார்.
# இமயமலை நாடு

## மகாபாரதக் குறிப்புகள்

தருமன் நடத்தும் இராசசூய வேள்விக்காக திறையை வசூலிப்பதற்கு அருச்சுனன், பரத கண்டத்தின் வடக்கு திசையில் உள்ள இமயமலை நாடுகளை நோக்கி படையெடுத்துச் செல்கையில் உத்தர குரு, நேபா நாடு, பர்வத நாடு, கிண்ணர நாடு, கிம்புருச நாடு, கிராத நாடு, குஹ்யர்களால் ஆளப்படும் **ஹாராடகம்** போன்ற நாடுகளை வெற்றி கொண்டார்.
# இமயமலை நாடு

## இதனையும் காண்க

- பரத கண்டம்
# பர்வத நாடு

இதிகாச கால நாடுகள்]]  
**பர்வத நாடு** (Parvatas Kingdom) *பர்வதம்* என்ற சமஸ்கிருத மொழிச் சொல்லிற்கு மலை எனப் பொருள்படும். பண்டைய பரத கண்டத்து நாடான பர்வத நாடு, இமயமலை நாடுகளில் ஒன்றாக மகாபாரதம் கூறுகிறது.  
பர்வத நாட்டு பர்வதர்கள் குருச்சேத்திரப் போரில் கலந்து கொண்டனர்.
# பர்வத நாடு

## மகாபாரதக் குறிப்புகள்

### கிருஷ்ணரின் படையெடுப்புகள்

கிருஷ்ணர் வென்ற நாடுகளை பட்டியலிடும் போது பர்வத நாடும் ஒன்றாக உள்ளது.
# பர்வத நாடு

## மகாபாரதக் குறிப்புகள்

### குருச்சேத்திரப் போரில்

குருச்சேத்திரப் போரில் பர்வத நாட்டுப் படைகள் கௌரவர் அணியில் இணைந்து பாண்டவர் அணிக்கு எதிராகப் போரிட்டனர்.  
பர்வத நாட்டவர்களுடன், சமசப்தர்கள், காம்போஜர்கள், சகர்கள், மிலேச்சர்கள் மற்றும் யவனர்களை அருச்சுனன் வென்றழித்தான்.
# பர்வத நாடு

## இதனையும் காண்க

- பரத கண்டம்
# முய்ஃபாங்

**முய்ஃபாங்** *(Hmuifang)* இந்தியாவின் மிசோரம் மாநிலம் அய்சோலில் உள்ள ஒரு சுற்றுலா தலம் ஆகும். அய்சோலில் இருந்து 50 கி.மீ தொலைவில் உள்ள இந்த மலைகள் 1619 மீட்டர் உயரத்தில் அமைந்தது மட்டுமில்லாமல், இனக்குழு தலைமையின் கீழ் இருந்தது போன்று இன்னமும் அதன் கன்னித் தன்மை மாறாமல் உள்ளது. லுங்லேய் செல்லும் வழியில் முய்ஃபாங் அமைந்துள்ளது.
# முய்ஃபாங்

## வரலாறு

மலைகள் உள்ள கிராமங்களை ஆண்ட முன்னாள் குழு தலைவர் லல்லியான்வுங்காவின் விவசாய நிலத்தின் வலது பக்கத்தில் முய்ஃபாங் தங்கும் விடுதி கட்டப்பட்டுள்ளது. துரியல் ஆறின் பிறப்பிடமாகவும் முய்ஃபாங் விளங்குகிறது.
# முய்ஃபாங்

## தல்பாவாங் குட்

தல்பாவாங் குட் எனும் மிசோ திருவிழா ஆண்டுதோறும் சுற்றுலாத் துறையினரால் சுற்றுலாவை ஊக்குவிக்க முய்ஃபாங் கில் நடத்தபடுகிறது. செரொ, செய்லம் மற்றும் செளலாகி போன்ற நடன வகைகள் பார்வையாளர்களுக்கு இத்திருவிழாவில் அரங்கேற்ற படுகின்றன.
# முதலாம் ஆங்கிலேய-சீக்கியர் போர்

**முதலாம் ஆங்கிலேய-சீக்கியர் போர்** (*First Anglo-Sikh War*) 1845க்கும் 1846க்கும் இடைப்பட்ட காலத்தில் ஆங்கிலேயர்களுக்கும் சீக்கியப் பேரரசுக்கும் இடையே நடந்தது; இப்போரின் முடிவில் சீக்கியப் பேரரசு சற்றே அடிபணிந்தது.
# முதலாம் ஆங்கிலேய-சீக்கியர் போர்

## பின்னணியும் காரணங்களும்

பத்தொன்பதாம் நூற்றாண்டின் துவக்கத்தில் பஞ்சாபின் சீக்கியப் பேரரசை மகாராசா ரஞ்சித் சிங் விரிவாக்கி வந்தார். அதே நேரத்தில் பிரித்தானியக் கட்டுப்பாட்டில் இருந்த பகுதிகளும் வெற்றியாலோ இணைப்பாலோ விரிவடைந்து வந்தன. ரஞ்சித் சிங் பிரித்தானியருடன் சண்டையிட்டவாறே நட்பைப் பேணி வந்தார். சத்துலெச்சு ஆற்றிற்கு தெற்கிலிருந்த சில பகுதிகளை விட்டும் கொடுத்தார். அதேவேளையில் பிரித்தானியரின் தாக்குதலை எதிர்கொள்ளவும் ஆப்கானித்தானுடன் போர் தொடுக்கவும் தமது படைகளையும் வலுவாக்கி வந்தார். தனது படைகளுக்கு பயிற்சி கொடுக்க அமெரிக்க, ஐரோப்பிய கூலிப்படை துருப்புக்களை ஈடுபடுத்தினார்; தவிரவும் தனது படையில் இந்து, இந்திய இசுலாமியர்களின் படையணிகளை உருவாக்கினார்.  
ஆப்கானித்தானியர்களிடம் இருந்த ஒற்றுமையின்மையால் சீக்கியர்கள் பெசாவர், முல்தான் நகரங்களையும் மாகாணங்களையும் கைப்பற்றியதுடன் சம்மு (நகர்) மற்றும் காசுமீரையும் தங்கள் பேரரசில் இணைத்துக் கொண்டனர். ஆப்கானித்தானில் ஒழுங்கு ஏற்பட்டபோது, ஆப்கானிய அரசர் எமீர் தோசுத்து மொகமது கான் உருசியப் பேரரசுடன் இணைந்து தங்களுக்கு எதிராக சதியிலீடுபடுவதாக பிரித்தானியர்கள் கருதினர். இதனால் முதலாம் ஆங்கிலேய-ஆப்கானியப் போர் மூண்டது; பிரித்தானியர்கள் தங்களுக்கு ஆதரவளிக்கும் சுஜா ஷா துர்ராணியை பதவியிலமர்த்த திட்டமிட்டனர். இதற்கு சீக்கியர்களின் ஆதரவை நாடினர். சீக்கியர்கள் பெசாவரை முறையாகத் தங்களுக்கு அளித்திட வேண்டும் என்ற நிபந்தனையுடன் சுஜா ஷாவிற்கு ஆதவளித்தனர். துவக்கத்தில் வெற்றி பெற்றாலும், எல்பின்சுடோன் படைகளின் படுகொலையை அடுத்து பின்னடைவை எதிர்கொண்டது; இந்நிகழ்வு பிரித்தானியர்களின் பெருமையைக் குலைப்பதாகவும் குறிப்பாக பிரித்தானிய கிழக்கிந்தியக் கம்பனியின் வங்காளப் படைக்கு மானக்கேடாகவும் அமைந்தது. பிரித்தானியர்கள் இறுதியில் ஆப்கானித்தானிலிருந்து பின்னேறினர். 1842இல் பெசாவரிலிருந்தும் பின்வாங்கினர்.
# முதலாம் ஆங்கிலேய-சீக்கியர் போர்

## பின்னணியும் காரணங்களும்

### பஞ்சாபு நிகழ்வுகள்

இரஞ்சித் சிங் 1839இல் இறந்தார். உடனேயே அவரது பேரரசில் குழப்பம் விளைந்தது. இரஞ்சித்திற்கு முறையாகப் பிறந்த மகன், கரக் சிங், சில மாதங்களிலேயே சிறை வைக்கப்பட்டு அங்கு மர்மமான முறையில் இறந்தார்; அவருக்கு நஞ்சு அளிக்கப்பபட்டதாக பரவலாக நம்பப்பட்டது. அடுத்ததாக கரக்சிங்கின் திறமையான, ஆனால் மாற்றுக்கருத்துக் கொண்டிருந்த மகன் கன்வர் நாவ் நிகல் சிங் பதவியேறினார். அவரும் சில நாட்களிலேயே ஐயத்திற்கிடமளிக்கும் வகையில் இறந்தார். தனது தந்தையின் ஈமச்சடங்கிற்குச் சென்று திரும்புகையில் இலாகூர் கோட்டையின் வளைவிதானவழி விழுந்து மரணமடைந்தார்.  
பஞ்சாபில் அப்போது இரு முதன்மையான அதிகாரக்குழுக்கள் இருந்தன: சீக்கிய சிந்தன்வாலியாக்கள், இந்து டோக்ராக்கள். டோக்ராக்கள்இரஞ்சித் சிங்கின் முறையிலா மணப்பிறப்பு மகன் சேர் சிங்கை பதவியேற்ற உதவி புரிந்தனர். சேர் சிங் சனவரி 1841இல் அரியணை ஏறினார். மிகவும் முதன்மையான சிந்தன்வாலியாக்கள் பிரித்தானிய பகுதியில் சென்று அடைக்கலம் புகுந்தனர். ஆனால் பலர் சீக்கியப் படைகளிலேயே தங்கிவிட்டனர்.  
இரஞ்சித் சிங்கின் மரணத்திற்குப் பிறகு படைத்துறை விரைவாக விரிவடைந்து வந்தது; 1839இல் 29,000 (192 துப்பாக்கிகளுடன்) பேருடன் இருந்த இராணுவம் 1945இல் 80,000க்கும் கூடுதலாக வளர்ந்தது; நிலப்பிரபுக்களும் அவர்களது பணியாளர்களும் படைகளில் சேர்ந்தனர். இராணுவம் தானே சீக்கிய நாடாக அறிவித்தது. அதன் நீதிமன்றங்கள் மன்னராட்சிக்கு மாற்று அதிகார மையமாக விளங்கின. குரு கோவிந்த் சிங்கின் கொள்கையான சீக்கிய பொதுநலவாயம் மீட்கப்பட்டதாக அனைத்து படைகள், செயலாக்கத்துறைகள், குடியியல் அதிகாரங்களை தாங்களே மேற்கொண்டனர். இதனை பிரித்தானியர்கள் "ஆபத்தான இராணுவ மக்களாட்சி" எனக் குறிப்பிட்டனர்.  
மகாராசா சேர் சிங்கால் படைகளின் ஊதியக் கோரிக்கைகளை நிறைவேற்ற இயலவில்லை. செப்டம்பர் 1843இல் தன்னுடைய ஒன்றுவிட்ட உடன்பிறப்பு, படையதிகாரி, அசித்சிங் சிந்தன்வாலியாவால் கொல்லப்பட்டார். இதற்கு காரணமானவர்கள் மீது டோக்ராக்கள் பழி தீர்த்தனர்; இரஞ்சித் சிங்கின் மிகவும் இளைய மனைவி ஜிந்த் கவுர், தனது குழந்தை மகன் துலீப் சிங்கிற்கு பகர ஆளுநராகப் பொறுப்பேற்றார். நாட்டு கருவூலத்திலிருந்து பணத்தை திருடிச் சென்ற அமைச்சர் ஈரா சிங் படைகளால் கொல்லப்பட்டார்.  
ஜிந்த் கவுர் தனது சகோதரரின் கொலைக்கு பழி வாங்கப்போவதாக சூளுரைத்தார். பகர ஆளுநராக அவர் நீடித்தார். லால்சிங் முதலமைச்சராகவும் தேஜ் சிங் படைத்தளபதியாகவும் பதவியேற்றனர். இருவரையும் டோக்ரா குழுவில் முதன்மையானவர்களாக வரலாற்றாளர்கள் கருதுகின்றனர். பஞ்சாபிற்கு வெளியில் உயர்சாதி இந்துக்களாகப் பிறந்து 1818இல் சீக்கியத்திற்கு மாறியவர்கள்.
# முதலாம் ஆங்கிலேய-சீக்கியர் போர்

## பின்னணியும் காரணங்களும்

### பிரித்தானியச் செயல்பாடுகள்

இரஞ்சித் சிங்கின் மறைவிற்குப் பிறகு பிரித்தானியக் கிழக்கிந்தியக் கம்பனி தனது இராணுவ வலிமையைக் கூட்டத் தொடங்கியது. பஞ்சாபை அடுத்த பகுதிகளில் தனது படை முகாம்களை அமைத்தது. சத்துலெச்சு ஆற்றுக்கு சற்றே தொலைவிலுள்ள பிரோசுப்பூரில் பாசறை அமைத்தது. 1843இல் பஞ்சிபிற்குத் தெற்கிலிருந்த சிந்து மாகாணத்தை கைப்பற்றியது. இது பஞ்சாபில் பிரித்தானியரின் நோக்கங்கள் குறித்த ஐயங்களை எழுப்பியது.  
தன் எல்லைகளில் வெளிப்படையான, தாக்குவதற்கு தயார்நிலையிலான பிரித்தானியப் படைத்துறை வலிவாக்கம் பஞ்சாபு, சீக்கிய படைகளில் அச்சத்தையும் குழுப்பத்தையும் உண்டுபண்ணியது.
# முதலாம் ஆங்கிலேய-சீக்கியர் போர்

## போரின் துவக்கமும் போக்கும்

திசம்பர் 11, 1845 அன்று அம்பாலாவிலிருந்து தாங்கள் ஏற்கெனவே அமைத்திருந்த பிரோசுப்பூர் பாசறை நோக்கி கிழக்கிந்திய கம்பனிப் படைகள் சென்று கொண்டிருந்தன. இந்தப் படைகளுக்கு வங்காளப் படைப்பிரிவின் தளபதி சேர் இயூ கஃப் தலைமையேற்றார். உடன் தலைமை ஆளுநர் என்றி எர்டிங்கும் சென்ற போதிலும் இயூ கஃப்பையே படைகளுக்கு தலைமையேற்கச் செய்தார். சீக்கியத் தளபதிகள் லால்சிங்கும் தேஜ்சிங்கும் பிரோசுப்பூருக்கு 16 கி.மீ. தொலைவிலுள்ள பிரோஷா என்றவிடத்தில் முகாமிட்டனர். சத்துலெச்சிற்கு தென்புறம் 12 கி.மீ. அத்துமீறியதால் 1809ஆம் ஆண்டு அம்ருதசரசு உடன்பாட்டை மீறியதாக எர்டிங் குற்றம் சாட்டினார். சீக்கியர்கள் தங்களுக்கு உரிமையுள்ள பகுதிகளுக்கே சென்றதாக பதிலிறுத்தனர்.
# முதலாம் ஆங்கிலேய-சீக்கியர் போர்

## போரின் துவக்கமும் போக்கும்

### முட்கி சண்டை

தேஜ்சிங் தலைமையில் ஓர் பிரிவு பிரோசுப்பூர் நோக்கி முன்னேறியது; லால்சிங் தலைமையில் மற்றொரு பிரிவு திசம்பர் 18, 1845 அன்று பிரோசுப்பூரிலிருந்து 18 மைல்கள் (29 கி.மீ.) உள்ள *முட்கி* என்றவிடத்தில் கஃப்பின் படைகளுடன் மோதினர். நள்ளிரவில் நடைபெற்ற இந்தச் சண்டையில் இருதரப்பினரும் உயிரிழப்புகளை எதிர்கொண்டாலும் சீக்கியப் படைகள் பின்வாங்கியது. ஆளுநர் எர்டிங் தளபதி கஃப் தலைமையில் பல குறைகளை சுட்டினார். லால்சிங் துவக்கத்திலேயே சண்டைக்களத்தை விட்டு நீங்கியதால் சீக்கிய வீரர்களுக்கு தகுந்த தலைமை கிட்டவில்லை.
# முதலாம் ஆங்கிலேய-சீக்கியர் போர்

## போரின் துவக்கமும் போக்கும்

### பிரோசா சண்டை

அடுத்தநாள் தேஜ்சிங் தலைமையிலானப் படைகளை பிரோசா அருகே கண்ட தளபதி கஃப் உடனே அவர்களுடன் போரிட முயன்றார். இருப்பினும் எர்டிங் அவரைத் தடுத்து பிராசுப்பூரிலிருந்து கூடுதல் படைகள் வரும்வரை காத்திருக்கச் சொன்னார். திசம்பர் 21 மாலையில் அவர்கள் வந்தடைந்தடைந்தவுடன் சண்டைத் துவங்கியது. தயார்நிலையிலிருந்த சீக்கியப் படைகள் பெரும் சேதத்தை ஏற்படுத்தின.
இருப்பினும் தங்கள் குதிரைப்படை வீரர்களை லால்சிங் களத்திற்கு அனுப்பாததால் வெற்றி பெற இயலவில்லை. தேஜ்சிங் புரிபடாத காரணங்களுக்காக, வெற்றி பெறும் நிலையிலிருந்த தனது படைகளை பின்வாங்கினார்.  
கஃப்பின் படைகள் மிகந்த சேதத்தை சந்தித்ததால் சிறிதுகாலம் தற்காலிகமாக போர் நிறுத்தபட்டது. சீக்கியர்கள் தங்கள் தோல்விகளையும் தங்களது தளபதிகளின் செயல்களையும் கண்டு குழப்பமுற்றனர். மகாராணி ஜிந்த் கவுர் 500 தேர்வுசெய்யப்பட்ட படைத்தலைவர்களை அனுப்பி உற்சாகமூட்டினார்.  
சண்டைகளின் போது லால்சிங் சீக்கியர்களைக் காட்டிக் கொடுத்ததாக கருதப்படுகின்றது. தங்களைக் குறித்த தகவல்களை பிரித்தானியருக்கு அவ்வப்போது வழங்கி வந்ததாக நம்பப்படுகின்றது.  
சீக்கியர்கள் சட்லெட்ஜின் வடகரையில் சோப்ரோன் என்னுமிடத்தில் பாசறையெடுத்து தங்கியிருந்தனர்; ரஞ்சோத் சிங் மஜிதா தலைமையிலான ஒரு பிரிவு 7000 துருப்புக்களுடன் வடக்கில் சென்று சட்லெட்ஜைக் கடந்து பிரித்தானியர்களின் லூதியானா கோட்டையைக் கைப்பற்ற முனைந்தனர். இதனை எதிர்க்க பிரித்தானியத் தளபதிகள் சேர் ஏரி இசுமித் (சர் ஹார்ரி ஸ்மித்) தலைமையில் ஓர் படைப்பிரிவை அனுப்பினர்.
# முதலாம் ஆங்கிலேய-சீக்கியர் போர்

## போரின் துவக்கமும் போக்கும்

### அலிவால் சண்டை

இசுமித் படைகளின் பின்னால் வந்த சரக்கு குதிரைகளை சீக்கிய குதிரைப்படையினர் தொடர்ந்து தாக்கினர். ஆனால் இசுமித்திற்கு தகுந்த நேரத்தில் கூடுதல் படைகள் வந்தடைந்தன. சனவரி 28, 1848இல் இசுமித் சீக்கியர்களைத் தாக்கி சீக்கியப் பாலத்தைத் தகர்த்தார்.
# முதலாம் ஆங்கிலேய-சீக்கியர் போர்

## போரின் துவக்கமும் போக்கும்

### சோப்ரான் சண்டை

இதேவேளையில் கஃப்பின் படைகளும் கூடுதல் துருப்புக்களைப் பெற்றதால் வலுவடைந்து இசுமித்தின் பிரிவுடன் இணைந்தது. இருவருமாக பெப்ரவரி 10 அன்று சோப்ரானில் சீக்கியர்கள் தங்கியிருந்த முகாமைத் தாக்கினர்.இந்தச் சண்டையின்போது தேஜ்சிங் ஓடிவிட்டதாகக் கூறப்படுகின்றது. இருப்பினும் சீக்கிய வீரர்கள் உறுதியுடன் போராடினர். இருப்பினும் இறுதியில் கஃப்பின் படைகள் வென்றன. சீக்கியர்களுக்குப் பின்னாலிருந்த பாலம் பீரங்கிகளால் தகர்க்கப்பட்டது. சீக்கியப் படையினர் இதனால் பின்வாங்க முடியாது போயிற்று. இருப்பினும் ஒருவர் கூட சரணடையாது தங்கள் இறுதி மூச்சு வரை போரிட்டனர். பிரித்தானியர்களும் எவ்விதக் கருணையும் காட்டாது அனைவரையும் கொன்றொழித்தனர். இந்தத் தோல்வி சீக்கியப் படையை முற்றிலுமாக உடைத்து விட்டது.
# முதலாம் ஆங்கிலேய-சீக்கியர் போர்

## பின்விளைவு

அரண்மனையில் நுழைதல்]]
மார்ச் 9, 1846இல் ஏற்பட்ட லாகூர் உடன்பாட்டின்படி சீக்கியர்கள் பியாசு ஆற்றிற்கும் சத்துலெச்சு ஆற்றிற்கும் இடைப்பட்ட செழுமையான நிலப்பகுதியை ( ஜலந்தர் தோவாபை) வழங்க வேண்டியிருந்தது. இலாகூர் அரசு நட்டயீடாக 15&nbsp;மில்லியன் ரூபாய்களையும் தரவேண்டி வந்தது. இந்தப் பணத்தை உடனே எழுப்ப முடியாததால் அதற்கு மாற்றாக காஷ்மீர், கசாரா மக்கள் மற்றும் அனைத்துக் கோட்டைகள், பகுதிகளையும் பியாசு ஆற்றிற்கும் சிந்து ஆற்றுக்கும் இடையிலிருந்த மலைநாடுகளின் வளத்தையும் கிழக்கிந்தியக் கம்பனியிடம் இழந்தது.  
பிந்தைய நாளில் ஏற்பட்ட தனியொரு உடன்பாட்டின் மூலம் (அமிர்தசரசு உடன்பாடு, 1846) ஜம்முவின் அரசர் குலாப் சிங், பிரித்தானிய இந்தியப் பேரரசுக்கு 75 இலட்சம் ரூபாய் செலுத்தி காஷ்மீர், லடாக் மற்றும் வடக்கு நிலங்கள் பகுதிகளை ஜம்முவுடன் இணைத்து, தன்னை ஜம்மு காஷ்மீர் இராச்சியத்தின் மகாராசா என அறிவித்துக் கொண்டார்.  
பஞ்சாபின் அரசராக மகாராசா துலீப் சிங் தொடர்ந்தார். மகாராசாவிற்கு 16 அகவைகள் நிறைவுறும் வரை பிரித்தானியர்கள் தர்பாரில் இருக்க வேண்டுகோள் விடப்பட்டது. இதன்படி திசம்பர் 16, 1846 அன்று பைரோவல் உடன்பாடு கண்டு, மகாராசாவிற்கு 150,000 ரூபாய்கள் ஓய்வூதியம் தரவும் பிரித்தானிய பிரதிநிதி ஆளவும் வகை செய்யப்பட்டது. இது அரசுக் கட்டுப்பாட்டை கிழக்கிந்தியக் கம்பனிக்கு செயலாக்கத்தில் மாற்றியது.  
சீக்கிய வரலாற்றாளர்கள் லால்சிங்கும் தேஜ் சிங்கும் அதிகாரத்தைத் தங்கள் கையில் வைத்திருக்க சீக்கியப் படையின் தாக்கத்தை உடைக்க சதி செய்ததாகக் கருதுகின்றனர். குறிப்பாக, லால்சிங் பிரித்தானிய அரசியல் அதிகாரியுடன் தொடர்பில் இருந்ததாகவும் போர்க்காலத்தில் நாட்டு, படைத்துறை இரகசியங்களை காட்டிக் கொடுத்து வந்ததாகவும் கருதுகின்றனர். லால்சிங், தேஜ் சிங் தங்கள் படைகளை கைவிட்டதற்கும் வாய்ப்பிருந்தபோது தாக்க முற்படாததற்கும் வேறு காரணமேதும் இல்லை.  
மொகலாயப் பேரரசின் வீழ்ச்சிக்குப் பிறகு இந்தியாவில் பிரித்தானிய கிழக்கிந்திய நிறுவனம் வளர்ச்சியடைந்த காலத்தில் எஞ்சியிருந்த மிகச்சில பேரரசுகளில் சீக்கியப் பேரரசும் ஒன்றாக இருந்தது. சீக்கிய படை வலிவிழந்திருந்த போதும் அரசு விவகாரங்களில் பிரித்தானியரின் குறுக்கீடு மூன்றாண்டுகளிலேயே இரண்டாம் ஆங்கிலேய-சீக்கியர் போர் முளைக்க காரணமாயிற்று.
# முதலாம் ஆங்கிலேய-சீக்கியர் போர்

## இதனையும் காண்க

- ஆங்கிலேய-சீக்கியப் போர்கள்
# முதலாம் ஆங்கிலேய-சீக்கியர் போர்

## மூலங்கள்

-
-
-
- A highly fictionalised (lasicivious, titillating and scurrilous) description of the origins and course of the First Anglo-Sikh War (as well as various Sikh fortifications including breastworks) can be found in the comedy/adventure novel Flashman and the Mountain of Light by George MacDonald Fraser (1990). However, the book's well-researched footnotes are a source for serious historical information and further reading, such as the memoirs of some of the principals involved.
# கிண்ணர நாடு

இதிகாச கால நாடுகள்]]  
**கிண்ணரர்கள்** (Kinnara Kingdom) பண்டைய பரத கண்டத்தின் இமயமலை பகுதிகளில் வாழ்ந்த உயர் சக்தி மனிதர்களாக புராணங்களும், மகாபாரதமும் கூறுகிறது. கிண்ணர நாட்டில் வாழும் மக்களை கிண்ணரர்கள் அழைக்கப்படுகின்றனர்.  
புராணங்கள் கிண்ணரர்களை குதிரை கழுத்து மனிதர்கள் எனக் கூறுகிறது. கிண்ணரர்கள் மனிதர்களை விட உயர் சக்தி கொண்டவர்களாகவும்; இந்திரன் போன்ற தேவர்களை விட சக்தி குறைந்தவர்களாகவும் புராணங்கள் கூறுகிறது.  
கிண்ணரர்கள் மேல் பாதி மனித உடலும்; கீழ் பாதி குதிரை உடலும் கொண்டவர்கள் என மகாபாரத இதிகாசம் வருணிக்கிறது. கிண்ணரர்கள் இமயமலையில் உயரத்தில் வாழ்பவர்கள் என்றும்; சிறந்த குதிரைப்படை வீரர்கள் என்றும்; கந்தர்வர் மற்றும் கிம்புருசர்களுடன் தொடர்புடையவர்கள் என்றும் மகாபாரதம் விளக்குகிறது.
# கிண்ணர நாடு

## கிண்ணரர்களின் வாழிடங்கள்

இமயமலையில் குறைந்த உயரத்தில் உள்ள மந்தார மலையில் (தற்கால இமாசலப் பிரதேசம்) கிண்ணரர்கள் வாழ்ந்ததாகக் கருதப்படுகிறாது.
# கிண்ணர நாடு

## பிற இனத்தவர்களுடான உறவுகள்

கவர்ச்சியான இன மக்களான நாகர்கள், உரகர்கள், பன்னகர்கள், சுபர்ணர்கள், வித்தியாதரர்கள், சாரணர்கள், வாலகில்யர்கள், பிசாசர்கள், கந்தர்வர்கள், அரம்பையர்கள், கிம்புருசர்கள், யட்சர்கள், யட்சினிகள், அசுரர்கள்,
அரக்கர்கள் மற்றும் வானரர்களுடன் தொடர்புறுத்தி கிண்ணர மக்கள் பேசப்படுகிறார்கள்.
(1-18), (2-10), (3-82,84,104,108,139,200,223,273) (4-70), (5-12), (7-108,160), (8-11), (9-46), (12- 168,227,231,302,327,334,(13-58,83,87,140), (14-43,44,88,92).
# கிண்ணர நாடு

## இதனையும் காண்க

- கணங்கள்
- பரத கண்டம்
- கிம்புருசர்கள்
# ஜலந்தர் துளசி கோயில்

**துளசி கோயில்** (*Tulsi Temple*) (வடமொழி:துளசி மந்திர்) என அழைக்கப்படும் இக்கோயில், இந்திய பஞ்சாப் மாகணத்தின் ஜலந்தர் நகரில் அமைந்துள்ளது. ஜலந்தரின் புகழ் பெற்ற ஒரு நினைவுச் சின்னமாகவும், மற்றும் பண்டைய கோயிலாகவும் உள்ள இது, முற்காலத்தில் **விருந்தா தேவி கோயில்** என அழைக்கப்பட்டது.
# ஜலந்தர் துளசி கோயில்

## தல வரலாறு

தற்போதுள்ள துளசி கோயில், விருந்தா தேவியின் நினைவாக நிர்மாணிக்கப்பட்டதாக அறியப்படுகிறது. 'விருந்தா தேவி' என்பவள், ஒரு அரக்கர் குல அரசனான 'ஜலந்தரா' என்பவனின் மனைவி என்று கூறப்படுகிறது. மேலும், அதற்கு ஆதாரமாக இக்கோயிலுக்கு அருகில் ஜலந்தரா (*நீருக்கு, வடமொழியில் ஜலம் என்று பொருள்*) என்ற புனித குளமொன்று உள்ளது, அக்குளத்தில் ஜலந்தரா அரசன் நாள்தோறும் குளிக்கப் பயன்படுத்தியதாக அப்பகுதியில் நம்பப்படுகிறது.
# ஜலந்தர் துளசி கோயில்

## தலத் தகவல்

துளசி கோயிலுக்கு அருகில், துர்க்கையின் (தமிழ்: கொற்றவை) மாற்றொரு அவதாரமான அன்னபூர்ணா தேவியின் சிலை நிறுவப்பட்ட ஒரு குடைவரை காணப்படுகிறது. இந்து மரபில் உணவு மற்றும் தானிய செழிப்புக்கான கடவுளாக இந்த அன்னபூர்ணா தேவி என்பது குறிப்பிடத்தக்கது. மேலும், இந்த துளசி கோயிலின் வளாகத்திலேயே அமைந்துள்ள மற்றுமொரு சன்னிதி, சீதலா தேவி கோயில். இக்கோயில், ஜலந்தர் நகரத்தை ஒத்த பழமையை உடையதாக கருதப்படுகிறது. இவை தவிர இந்த கோயில் பிரகாரத்தில் சிவன் கோயில் ஒன்றும், மற்றும் பிரம குண்டம் போன்ற இதர ஆன்மீக அம்சங்களும் இடம் பெற்றுள்ளன.
# ஜலந்தர் துளசி கோயில்

## சுற்றுலா தகவல்

ஜலந்தர் துளசி கோயில் சுற்றுலாப் பயணம் மேற்கொள்ள, அமிருதசரசுவில் உள்ள சுற்றுலா தகவல் மையத்தில் அதற்கான சுற்றுலா தகவல் அளிக்க தனி அலுவலகம் உள்ளது. மேலும், சுற்றுலாப் பயணிகள் வசதிக்காக, ஜலந்தர் நகரத்தில் பயணிகளின் வசதிக்கேற்ப எளிய, மற்றும் சொகுசுகளுடன் கூடிய பல விடுதிகள் உள்ளது. மேலுமறிய பின்வரும் முகவரியில் தொடர்பு கொள்ளலாம்.
- **முகவரி**: சுற்றுலா தகவல் அலுவலகம்
இளைஞர் விடுதி
அமிருதசரசு, பஞ்சாப்,
தொலைத்தொடர்பு எண்: 91-183-2231452, 91-183-2231452.
# வணக்கம்

**வணக்கம்** என்பது தமிழ் கலாச்சாரத்தில் மரபாகும். இது வணங்குதல், தொழுதல், அன்பொழுகல், போற்றுதல், வாழ்த்துதல், வரவேற்றல், நன்றி உரைத்தல் போன்ற பல பொருள்களைக் கொண்டு காணப்படுகிறது.  
இது இடத்துக்கு இடம், வணக்கம் பெறும் நபர் என்பதைப் பொறுத்து மாறுபட்டுக் காணப்படும். இறை வணக்கம் என்பது இறைவனை வழிபடுதலை அல்லது இறைவனை வணங்குதலைக் குறிக்கும்.  
திருக்குறளில் குறிப்பிட்டுள்ள ஒரு வணக்கம்:
<blockquote>கோளில் பொறியின் குணமிலவே எண்குணத்தான்  
தாளை வணங்காத் தலை. (திருக்குறள் 9)</blockquote>
# பஞ்சாபி இலக்கியம்

**பஞ்சாபி இலக்கியம்** என்பது, இந்தியாவிலும், பாக்கிசுத்தானிலும் உள்ள பஞ்சாப் பகுதி மக்களாலும், வெளிநாடுகளில் வாழும் புலம் பெயர்ந்த பஞ்சாபியர்களாலும் பஞ்சாபி மொழியில் எழுதப்படும் இலக்கியம் ஆகும். பஞ்சாபி மொழியைப் பல்வேறு எழுத்துகளில் எழுதுகின்றனர். சாமுகி, குர்முகி ஆகிய எழுத்து முறைகளே மிகப் பொதுவான பயன்பாட்டில் உள்ளன.
# பஞ்சாபி இலக்கியம்

## மத்திய காலம்

11வது நூற்றாண்டைச் சேர்ந்த நாத் யோகிகளான கோரக்நாத், சார்ப்பத்நாத் ஆகியோர் எழுதித் துண்டு துண்டாகக் கிடைக்கும் ஆன்மீகம் சார்ந்த எழுத்துக்களே மிகப்பழைய பஞ்சாபி இலக்கியம் எனக் கருதப்படுகிறது. ஆனாலும், பஞ்சாபி இலக்கியம் பரீதுதீன் காஞ்சாகர் (1173 - 1266) என்பவருடனேயே பரவலாகத் தொடங்குகிறது என்பதைக் காண முடிகிறது. பரீதுதீனின் சூஃபி கவிதைகள் அவரது இறப்புக்குப் பின்னர் ஆதி கிரந்தம் என்னும் சீக்கிய மத நூலில் சேர்க்கப்பட்டது.
# பஞ்சாபி இலக்கியம்

## முகலாயர், சீக்கியர் காலப்பகுதிகள்

குரு நானக்கின் (1469-1707) வாழ்க்கை பற்றிய கதைகளையும், அவர் தொடர்பான மரபுவழிக் கதைகளையும் உள்ளடக்கிய சனம்சாக்கிகள் (பிறப்புக் கதைகள்) பஞ்சாபி உரை நடை இலக்கியத்தின் தொடக்ககால எடுத்துக்காட்டுகள். குர்பானி மரபின் தன்மைக்கு ஏற்ப இவ்விலக்கியங்களின் உரைநடையில், சமசுக்கிருதம், அரபி, பாரசீகம் ஆகிய மொழிகளினதும், பிற இந்திய மொழிகளினதும் சொற்கள் கலந்துள்ளன. பஞ்சாபி சூஃபி கவிதை சா உசேன் (1538–1599), சுல்தான் பாகு (1628–1691), சா சராஃப் (1640–1724), அலி ஐதர் (1690–1785), சாலே முகம்மத் சபூரி , பூலே சா (1680–1757) ஆகியோரால் வளர்க்கப்பட்டது. பாரசீகக் கவிஞர்களைப்போல் கவிதை வெளிப்பாட்டுக்கு கசலைப் பயன்படுத்தாமல், பஞ்சாபிக் கவிஞர்கள் காஃபி முறையில் கவிதைகளை எழுதினர்.  
பஞ்சாபி சூஃபி கவிதை பிற பஞ்சாபி இலக்கிய மரபுகளிலும், குறிப்பாக பஞ்சாபி கிசா எனப்படும் துன்பியல் காதல் கதை மரபிலும், தாக்கங்களைக் கொண்டிருந்தது. இக்கதைகளும், இந்திய, பாரசீக, குரான் மூலங்களில் இருந்து பெறப்பட்டன. வாரிசு சா (1706–1798) என்பவர் எழுதிய *ஹீர் ரஞ்சா* என்னும் *கிசா* மிகவும் பெயர் பெற்ற பஞ்சாபி கிசாக்களில் ஒன்று. பாசல் சாவின் *சோனி மகிவால்*, அபீசு பார்குதாரின் (1658–1707) *மிர்சா சாகிபா*, ஹாசிம் சாவின் (1735?–1843?) *சாசி புன்னம்*, காதர் யார் (1802–1892) என்பவரின் *கிசா புராண் பகத்* என்பன பிற புகழ் பெற்ற கதைகளுட் சில.  
*வார்* எனப்படும் வீரம் சார்ந்த கதைப்பாடல் வகை பஞ்சாபி மொழியில் செழுமையான வாய்வழி மரபைக் கொண்டுள்ளது. *சாண்டி டி வார்* (1666–1708) இலுள்ள குரு கோபிந் சிங்கின் பாடல்கள் வீரம் சார்ந்த அல்லது காப்பியக் கவிதைகளுக்கு முதன்மை எடுத்துக்காட்டுகளாக உள்ளன. கற்பனை கலந்த வரலாறான நசாபத்தின் *நாதிர் சா டி வார்* இந்தியாவில் 1739 அளவில் இடம்பெற்ற படையெடுப்பை விளக்குகிறது. *சங்நாமா* அல்லது "போர்க் காலவரிசை" எனப்படும் இலக்கிய வகை முகலாயர் காலத்தில் பஞ்சாபி இலக்கியத்துக்கு அறிமுகமானது. சா மொகம்மத் (1780–1862) என்பவரின் *சங்நாமா* 1845-46 காலப்பகுதியில் இடம்பெற்ற முதல் ஆங்கில-சீக்கியப் போர் பற்றிக் கூறுகிறது.
# பஞ்சாபி இலக்கியம்

## பிரித்தானிய இராச்சியக் காலம்

பஞ்சாபில் அறிமுகமான பிரித்தானியக் கல்விமுறையினூடாக, விக்டோரியப் புதினம், எலிசபெத்திய நாடகம், சுதந்திர உரைநடை, நவீனவியம் போன்றவை பஞ்சாபி இலக்கியத்தில் நுழைந்தன. முதலாவது பஞ்சாபி அச்சியந்திரம் கிறித்தவ மிசன் ஒன்றால் 1835ல் லூதியானாவில் நிறுவப்பட்டது. 1854ல் வணக்கத்துக்குரிய ஜே, நியூட்டன் என்பவர் முதல் பஞ்சாபி அகரமுதலியை வெளியிட்டார்.  
பஞ்சாபிப் புதினத்தை நானக் சிங் (1897–1971), வீர் சிங் போன்றோர் வளர்த்தனர். வீர் சிங், சிங் சபா இயக்கத்தினூடாக "சுந்தரி", "சத்வந்த் கௌர்", "பாபா நௌத் சிங்" போன்ற வரலாற்றுக் காதல் புதினங்களை எழுதி வெளியிட்டார். அதேவேளை நானக் சிங், புதினத்தை கிசா கதை கூறும் மரபுகளுடனும், வாய்வழி மரபுகளுடனும், சமூக சீர்திருத்த விடயங்களுடனும் இணைப்பதற்கு உதவினார்.  
அம்ரிதா பிரீத்தத்தின் (1919–2005) புதினங்களும், சிறுகதைகளும் பிற கருப்பொருள்களுடன், பெண்களின் அனுபவங்கள், இந்தியப் பிரிவினை முதலியவற்றையும் எடுத்தாண்டன. பிரித்தானியர் ஆட்சிக்காலத்தில், புராண் சிங்கின் (1881–1931) ஆக்கங்களூடாக பஞ்சாபி கவிதை இலக்கியம் சாதாரண மக்களினதும், ஏழைகளினதும் அனுபவங்களை வெளிப்படுத்தியது. தானி ராம் சத்ரிக் (1876–1957), திவான் சிங் (1897–1944), உசுத்தாத் தமன் (1911–1984) போன்ற கவிஞர்கள் இந்திய விடுதலை இயக்கக் காலத்திலும் அதன் பின்னரும் தேசியக் கருத்துக்களைத் தமது பாடல்களில் வெளிப்படுத்தினர்.  
பேராசிரியர் மோகன் சிங் (1905–78), சரீஃப் குஞ்சாகி ஆகியோர் பஞ்சாபிக் கவிதைகளில் நவீனவியத்தை அறிமுகப்படுத்தினர். இக்காலத்தில் பஞ்சாபி புலம்பெயர் சமூகமும் எழுச்சியுறலாயிற்று. இவர்களும் பிரித்தானியருக்கு எதிரான புரட்சிக் கருத்துக்கள் அடங்கிய கவிதைகளை எழுதினர்.
# பஞ்சாபி இலக்கியம்

## விடுதலைக்குப் பின்

### மேற்குப் பஞ்சாப் (பாகிசுத்தான்)

நசாம் உசேன் சயத், ஃபக்கார் சமன், அஃப்சல் அசான் ரந்தாவா போன்றோர் 1947க்குப் பின் உருவான மேற்குப் பஞ்சாபி இலக்கியம் தொடர்பில் முக்கியமானவர்கள். மேற்குப் பஞ்சாபி அறிஞர்களான சஃபகத் தன்வீர் மிர்சா, அகமத் சலிம், நசாம் உசேன் சயத் ஆகியோரின் முயற்சிகளால் பஞ்சாபியில் இலக்கியத் திறனாய்வும் வளர்ச்சியுறலாயிற்று. சமன், ரந்தாவா ஆகியோரின் ஆக்கங்கள் பெரும்பாலும் 1947க்குப் பிந்திய பாகிசுத்தானில் பஞ்சாபி அடையாளம், பஞ்சாபி மொழி ஆகியவற்றின் மீள்கண்டுபிடிப்பு தொடர்பானவையாக இருந்தன. அலியின் சிறுகதைத் தொகுப்பான *ககானி பிராகா* எழுத்துக்கான பாகிசுத்தான் அக்கடமியின் 2005 ஆம் ஆண்டிற்கான வாரிஸ் சா நினைவு விருதைப் பெற்றது. மான்சா யாத் என்பவரும் தனது வாக்டா பானி என்னும் தொகுப்புக்காக 1987 இலும், *தவான் தவான் தாரா* என்னும் புதினத்துக்காக 1998 இலும், *தம்கா-இ-இம்தியாஸ்* என்னும் புதினத்துக்காக 2004 இலும் வாரிஸ் சா நினைவு விருதைப் பெற்றிருந்தார். அண்மைக் காலத்தில் திறனாய்வு அடிப்படையில் பெரிய அளவு வெற்றிபெற்ற மேற்குப் பஞ்சாபி எழுத்தாளர் மிர் தன்கா யூசுஃபி என்பவர். இவர் மசூத் கத்தார் போசு நம்பிக்கை நிதியத்தின் விருதை நான்கு முறை பெற்றுள்ளார். இவரது ஆக்கங்கள் இந்தியப் பகுதி பஞ்சாபி வாசகர்களுக்காக குர்முகி எழுத்துருக்களில் மாற்றம் செய்யப்பட்டு வெளியிடப்பட்டுள்ளன.
# பஞ்சாபி இலக்கியம்

## விடுதலைக்குப் பின்

### கிழக்குப் பஞ்சாப் (இந்தியா)

அம்ரிதா பிரீத்தம் (1919–2005), யசுவந்த் சிங் ராகி (1930–1996), சிவ் குமார் பாத்தல்வி (1936–1973), சுர்சித் பாத்தர் (1944–), பாஷ் (1950–1988) ஆகியோர் கிழக்குப் பஞ்சாபின் முன்னணி கவிஞர்கள், எழுத்தாளர்களுட் சிலர். பிரீத்தத்தின் *சினேகே* (செய்திகள்) 1982ன் சாகித்திய அக்கடமி விருதைப் பெற்றது. இதில் பிரீத்தம் சமூக ஒழுக்க விதிகள் பெண்கள் மீது கொண்டுள்ள தாக்கங்கள் குறித்துப் பேசுகிறார். குமாரின் காவியம் *லூனா* 1965ல் சாகித்திய அக்கடமி விருதை வென்றது. அதேவேளை சோசலிசப் புரட்சிக் கருத்துக்கள் பாஷ் போன்றோரி எழுத்துகளில் செல்வாக்குச் செலுத்தின. இவரது எழுத்துகளில் பாப்லோ நெரூடா, ஒக்டாவியோ பாஸ் ஆகியோரின் செல்வாக்கும் காணப்பட்டது.  
தற்காலப் பஞ்சாபிக் கதைகள் நவீனத்துவ, பின்நவீனத்துவக் கருத்துக்களை வெளிப்படுத்துவனவாக உள்ளன. சீக்கியச் சிந்தனைகளையும், கொள்கைகளையும் பரப்புவதில் இருந்து விலகி முற்போக்கு இயக்கங்களின் கருத்துக்களை நோக்கிப் பஞ்சாபிச் சிறுகதைகளை எடுத்துச் செல்வதில் நானக் சிங், சரண் சிங் சாகீத், சோசுவா பாசல் தீன், ஹீரா சிங் டார்ட் முக்கிய பங்காற்றியுள்ளனர். ஆசித் கௌர், தலோப் கௌர் திவானா போன்ற பெண் எழுத்தாளர்கள் ஆண்களின் மேலாண்மை, பெண்கள் ஒடுக்கப்படுதல் என்பவை குறித்துத் தமது எழுத்துகளில் கேள்வி எழுப்பியுள்ளனர். குல்வந்த் சிங் விர்க் (1921-1987) தனது *நவ லோக்* என்னும் சிறுகதைத் தொகுப்புக்காக 1967க்கான சாகித்திய அக்கடமி விருதைப் பெற்றார். அர்தேவ் கிரெவால் என்பவர் 2012ல் தான் எழுதிய *எஹ் குத்குசி நகின் ஜனாப்! கத்ல் ஹே* என்னும் புதினத்தின் மூலம், பஞ்சாபி கொலை மர்மம் என்னும் புதிய இலக்கிய வகை ஒன்றைப் பஞ்சாபி இலக்கியத்துக்கு அறிமுகப்படுத்தியுள்ளார்.
# இயேசுவின் திரு இதய பசிலிக்கா, பாரிஸ்

**இயேசுவின் திரு இதய பசிலிக்கா, பாரிஸ்** (*Basilica of the Sacred Heart of Paris*) எனவும் பொதுவாக **திரு இதய பசிலிக்கா** (*Sacré-Cœur Basilica*) எனவும் சுருக்கமாக **திரு இதயம்** (*Sacré-Cœur*; , ) எனவும் அழைக்கப்படுவது பாரிசில் உள்ள ஒரு கத்தோலிக்க திருச்சபை கோயிலும் சிறிய பசிலிக்காவும் ஆகும். இது இயேசுவின் திரு இதயத்திற்கு அர்ப்பணிக்கப்பட்டுள்ளது. இது ஒரு முக்கிய நிலக் குறியாக நகரத்தின் உயர் புள்ளியில் அமைந்துள்ளது. திரு இதயம் அரசியல், கலாச்சார நினைவிடமாகவும் திகழ்கிறது. அத்துடன் இயேசுவின் திரு இதயத்திற்கு அர்ப்பணிக்கப்பட்டுள்ள இது கிறித்துவின் அன்பையும் இரக்கத்தையும் தெரிவிப்பதாகவும் அமைந்துள்ளது. நினைவுச்சின்னம் தினமும் காலை 6:30 மணி முதல் இரவு 10:30 மணி வரை திறந்திருக்கும்.
# கோ. கேசவன்

**கோ. கேசவன்** (5 அக்டோபர் 1946 - 16 செப்டம்பர் 1998) ஒரு தமிழ்நாட்டு எழுத்தாளர், இதழாளர், தமிழ்ப் பேராசிரியர், மொழிபெயர்ப்பாளர், மார்க்சிய அறிஞர், ஆய்வாளர் மற்றும் சமூகச் செயற்பாட்டாளர் ஆவார்.
# கோ. கேசவன்

## தொடக்க வாழ்க்கை

மதுரை மாநகரில் 5 அக்டோபர் 1946 அன்று பொன்னம்மாள்-கோவிந்தன் இணையருக்குப் பிறந்தார் கேசவன்.  
தொடக்கக் கல்வியை பரிதிமாற் கலைஞர் ஆரம்பப் பள்ளியிலும், உயர்நிலைக் கல்வியை சேதுபதி மேல்நிலைப் பள்ளியிலும் பயின்றார். புகுமுக வகுப்பை மதுரைக் கல்லூரியிலும், பட்டப்படிப்பு, முதுகலைப் படிப்பு ஆகியவற்றை மதுரை தியாகராசர் கல்லூரியிலும் முடித்தார். *சி. சுப்பிரமணிய பாரதியார் படைப்புகளில் அரசியல் பின்னணி* என்னும் தலைப்பில் ஆராய்ச்சி செய்து சென்னைப் பல்கலைக்கழகத்தில் முனைவர் பட்டம் பெற்றார்.
# கோ. கேசவன்

## பணிகள்

### அரசுப்பணி

கல்வியை நிறைவு செய்தபின் தமிழ்நாட்டுத் தலைமைச் செயலகத்தில் உள்ள பொதுத் துறையில் மொழிபெயர்ப்பாளராகச் சில ஆண்டுகள் பணி புரிந்தார். பின்னர் திருச்சிராப்பள்ளி அரசினர் கலைக் கல்லூரி, புதுக்கோட்டை அரசுக் கல்லூரி ஆகியவற்றில் தமிழ்ப் பேராசிரியராகப் பணியாற்றினார்.
# கோ. கேசவன்

## பணிகள்

### இயக்கப் பணி

இந்தியப் பொதுவுடமைக் கட்சி (மார்க்சிஸ்ட்), தமிழ்நாடு முற்போக்கு எழுத்தாளர்கள் கலைஞர்கள் சங்கம் ஆகியவற்றில் இணைந்து பணியாற்றினார்.  
=
# புனித மிக்கேல் சிற்றாலயம், எகில்ல

**புனித மிக்கேல் சிற்றாலயம்** (*Saint-Michel d'Aiguilhe*) என்பது பிரான்சின் எகில்ல என்னும் இடத்திலுள்ள ஒரு சிற்றாலயம் ஆகும். 969 இல் எரிமலைக் குமிழ் மீது கட்டப்பட்ட இச்சிற்றாலயம் உயரமுடையது. பாறையில் செதுக்கப்பட்ட 268 படிகள் மூலம் இதனை அடையலாம்.  
1429 இல், ஜோன் ஆஃப் ஆர்க்கின் தாயார் இங்கு வந்து வேண்டுதல் செய்யதாகக் குறிப்பிடப்படுகிறது..
# புசுபா குசரால் அறிவியல் நகரம்

**புசுபா குசரால் அறிவியல் நகரம்** (*Pusupa Gujral Science City*) (இந்தி:पुष्पा गुजराल साइंस सिटी) எனும் இந்த அறிவியல் மையம், இந்திய பஞ்சாப் மாநிலத்திலுள்ள ஜலந்தர் நகரின் கபுர்த்தலா சாலையில் அமைந்துள்ளது. வட இந்தியாவின் மாபெரும் திட்டத்தில் உருவாக்கப்பட்ட இவ்வறிவியல் நிலையம், 72 ஏக்கர் பரப்பளவில் நிறுவப்பட்டுள்ளது.
# புசுபா குசரால் அறிவியல் நகரம்

## வரலாறு

இந்திய சுதந்திர போராட்ட வீரரும், இந்தியாவின் 15-வது பிரதமருமான ஐ. கே. குஜரால் (1919-2012) என்பவரால், 1997-ம் ஆண்டு அக்டோபர் 17-ம் நாள் அடிக்கல் நடப்பட்ட இந்த அறிவியல் நகரம், இந்திய இராணுவத்தின் ஓய்வு பெற்ற அதிகாரியும், மற்றும் முப்படைகளின் தளபதியாகவும் இருந்த, 'சுனித் பிரான்சிஸ் ரோட்ரிகஸ்' (*Sunith Francis Rodrigues*) என்பவரால் 2005-ம் ஆண்டு, மார்ச்சு 19-ல் துவங்கப்பட்டது.
# புசுபா குசரால் அறிவியல் நகரம்

## திட்டம்

இந்திய நடுவம் மற்றும் பஞ்சாப் மாநில அரசும் ஒருங்கிணைந்த ஒரு கூட்டு திட்டத்தில் உருவாக்கப்பட்ட இந்த அறிவியல் நகரம், ரூபாய் 100 கோடி மதிப்பீட்டில் உருவான செயற்திட்டமாகும். இத்திட்டத்தில் நிலம் மற்றும் அடிப்படை கட்டமைப்பு வசதிகளை ஏற்படுத்திய பஞ்சாப் அரசு சார்பில் ரூபாய் 30 கோடி செலவிடப்பட்டது. மற்ற ஏனைய உட்கட்டமைப்புகள், காட்சிக்கூடங்கள், மற்றும் ஆய்வுக்கூடங்கள் போன்ற பிற அமைப்புகளுக்காக இந்திய நடுவண் அரசு ரூபாய் 70 கோடிகள் முதலீடு செய்து இத்திட்டத்தை நிறைவேற்றியதாக மூலாதாரத்தில் குறிப்பிடப்பட்டுள்ளது.
# புசுபா குசரால் அறிவியல் நகரம்

## பிரிவுகள்

ஜலந்தர்-கபுர்த்தலா சாலையில் உள்ள இந்த புசுபா குசரால் அறிவியல் மையத்தில், பல்வேறு அறிவியல் காட்சிவிளக்க அமைப்புகள் நிர்மாணிக்கப்பட்டிருக்கின்றன. அவை, இயற்பியல், உயிரியல், சமூக அறிவியல், தொழில் நுட்பவியல், விவசாயம், மனித பரிணாமம், அணு அறிவியல், சுகாதாரம், தகவல் தொழில்நுட்பம், மற்றும் உயிரியல் தொழில் நுட்பம் போன்ற பல்வேறு பிரிவுகளில் இங்கு காட்சி விளக்க அமைப்புகள் வைக்கப்பட்டுள்ளன. மேலும், லேசர் காட்சிகள் மற்றும் விமானப்பயண உணர்வை அளிக்கும் ‘உருவகப்படுத்தும்’ (*Simulation*) இயந்திரங்கள் போன்றவையும் இங்கு பார்வையாளர்களை உற்சாகமூட்டுவதாக அமைந்திருக்கின்றன.
# அன்டனோவ் ஏஎன்-32

**அன்டனோவ் ஏஎன்-32** (*Antonov An-32*) என்பது சுழல்விசை முந்துகை பொருத்தப்பட்ட இராணுவப் போக்குவரத்து வானூர்தியாகும். உலகின் பல்வேறு நாடுகளில் இராணுவப் பயன்பாட்டுக்கு இன்றளவும் பயன்படுத்தப்பட்டு வருகிறது. இந்திய வான்படை 125 அன்டனோவ் ஏஎன்-32 வானூர்திகளை வாங்கியது; அவற்றுள் இன்றும் 105 வானூர்திகள் பயன்பாட்டில் உள்ளன.
# யட்ச நாடு

அருங்காட்சியகம்]]  
**யட்ச நாடு** (Yaksha Kingdom), புராண, இதிகாசங்கள் குறிப்பிடும் **யட்சர்கள்** என்ற உயர் மனித சக்தி படைத்த மனித இனத்தவர்கள் வாழும் நாடாகும். யட்சர்கள் பண்டைய பரத கண்டத்திலும், இலங்கையிலும் வாழ்ந்தனர். யட்ச இனத்தவர்கள் அசுரர்களுடன் தொடர்புடையவர்கள்.  
யட்சர்களின் மன்னரான குபேரனும், அசுர குல மன்னர் இராவணனும், விஸ்ரவ முனிவரின் இரு மனைவிகளுக்குப் பிறந்தவர்கள். குபேரன் பெருஞ்செல்வங்களுடன் யட்ச நாட்டையும்; இராவணன் இலங்கை நாட்டையும் ஆண்டனர்.
# யட்ச நாடு

## மகாபாரதக் குறிப்புகள்

### யட்சர்களின் நிலப்பரப்புகள்

திபெத் பகுதியில் உள்ள கயிலை மலை சுற்றியுள்ள பகுதிகளே யட்சர்களின் உறைவிடங்கள் என புராணங்களும்; இதிகாசங்களும் கூறுகின்றன. மேலும் அனைத்து புனித நீர் நிலைகளிலும், காடுகளிலும், குகைகளிலும் வாழ்பவர்கள் என புராணங்களும், இதிகாசங்களும் கூறுகின்றன.
# யட்ச நாடு

## மகாபாரதக் குறிப்புகள்

### யட்சர்களின் மன்னன் குபேரன்

நர்மதை ஆற்றாங்கரைப் பகுதியில் விஸ்ரவ முனிவருக்கு பிறந்தவர் குபேரன். இலங்கையில் தங்க கோட்டைகளுடன் கூடிய அழகான நகரத்தை அமைத்து, புஷ்பக விமானத்தில் பயணித்து இலங்கையை ஆட்சி செய்து வருகையில், தனது ஒன்று விட்ட தம்பியான இராவணனால் இலங்கையை விட்டு துரத்தி அடிக்கப்பட்டார்.
# யட்ச நாடு

## மகாபாரதக் குறிப்புகள்

### ஸ்தூணாகர்ணன்

பாஞ்சால நாட்டின் காட்டில் வாழ்ந்து கொண்டிருந்த ஸ்தூணாகர்ணன் எனும் யட்சன், துருபதன் மகள் சிகண்டினிக்கு, தனது ஆண் உருவத்தை வழங்கி, சிகண்டினியின் பெண் உருவத்தை தான் பெற்றுக் கொண்டார்.
# யட்ச நாடு

## மகாபாரதக் குறிப்புகள்

### யட்சப் பிரச்சனம்

மகாபாரத வன பருவத்தில், ஒரு யட்சன் கொக்கு வடிவத்தில் தடாகத்தில் நின்று கொண்டு, தருமனிடம் கேள்விகள் கேட்டு உரிய பதிலைப் பெற்றான். இதனை யட்சப் பிரச்சனம் என்பர். இது மகாபாரதத்தில் சிறப்பான பகுதிகளில் ஒன்றாகும்.  
.
# யட்ச நாடு

## பிற குறிப்புகள்

- காடுகளிலும், மலைகளிலும் துணையின்றி செல்லும் பயணிகள் குபேரன், மணிபத்திரன் போன்ற யட்ச மன்னர்களை மனதில் வணங்கிக் கொண்டே பயணிப்பர்.
- குபேரனின் படைகளில் கந்தர்வர்களும் உள்ளனர்.
- அசுரர்கள், அரக்கர்கள், கந்தர்வர்கள் கிண்ணரர்கள், கிம்புருசர்கள் போன்று யட்சர்களும் மலைகளிலும், காடுகளிலும், நீர் நிலைகளிலும் பயணிக்கக் கூடியவர்கள்
# யட்ச நாடு

## யட்சர்கள் போன்று உயர் சக்தி கொண்ட இனத்தவர்கள்

- யட்சினிகள்
- அசுரர்கள், தைத்தியர்கள், தானவர்கள்
- அரக்கர்கள்
- கிண்ணரர்கள்
- கிம்புருசர்கள்
- வானரர்கள்
- சுபணர்கள்
- பூத கணங்கள்
- நாகர்கள்
- கருடர்கள்
# யட்ச நாடு

## இதனையும் காண்க

- பரத கண்டம்
# இறக்கை நீட்டம்

**இறக்கை நீட்டம்** (*Wingspan*) என்பது ஒரு பறவை அல்லது வானூர்தியின் ஓர் இறக்கை நுனியிலிருந்து மறு இறக்கை நுனிவரையிலான இடைப்பட்ட தூரமாகும். எடுத்துக்காட்டாக, ஒரு போயிங் 777 வானூர்தியின் இறக்கை நீட்டம் தோரயமாக 60 மீட்டர்கள் (197 அடி) ஆகும்.
# இறக்கை நீட்டம்

## இறக்கை நீட்டம் அறிக்கைகள்

### பெரிய இறக்கை நீட்டம்

- **வானூர்தி**: Hughes H-4 Hercules "Spruce Goose" –
- **வானூர்தி (தற்போதையது)** அன்டனோவ் ஏ.என் 225 மிரியா – 88.4&nbsp;m (290&nbsp;ft)
- **வௌவால்**: Large flying fox –
- **பறவை**: Wandering albatross –
- **பறவை (அழிந்தது)**: Argentavis – Estimated
- **ஊர்வன (அழிந்தது)**: *Quetzalcoatlus* pterosaur –
- **பூச்சி**: White witch moth –
- **பூச்சி (அழிந்தது)**: *Meganeuropsis* (relative of dragonflies) – estimated up to
# இறக்கை நீட்டம்

## இறக்கை நீட்டம் அறிக்கைகள்

### சிறிய இறக்கை நீட்டம்

- **வானூர்தி (ஒற்யை):** Starr Bumble Bee II –
- **வானூர்தி (தாரை):** Bede BD-5 –
- **வானூர்தி (இரட்டைப் பொறி):** Colomban Cri-cri –
- **வௌவால்**: Bumblebee bat –
- **பூச்சி**: Tanzanian parasitic wasp –
# சீக்கியக் கலையும் பண்பாடும்

**சீக்கியக் கலையும் பண்பாடும்** என்பது, சீக்கிய மதத்தைப் பின்பற்றுபவர்களான பஞ்சாபியரின் மரபுவழியான கலையையும் பண்பாட்டையும் குறிக்கும். 23 மில்லியன் பின்பற்றுபவர்களைக் கொண்ட சீக்கிய மதம் உலகின் ஐந்தாவது பெரிய ஒழுங்கமைக்கப்பட்ட மதம். சீக்கிய வரலாறு 500 ஆண்டுகள் மட்டுமே எனினும், சீக்கியர்கள் தமக்கான தனித்துவமான கலை, பண்பாட்டு வெளிப்பாடுகளை வளர்த்துள்ளனர். இந்த வெளிப்பாடுகள் அவர்களது சீக்கிய மதத்தின் செல்வாக்காலும், பிற பண்பாட்டுகளின் கலப்பினாலும் உருவானவை. சீக்கியமே பஞ்சாப் பகுதியில் உருவான ஒரே மதம். அங்கு பின்பற்றப்படும் பிற மதங்கள் அப்பகுதிக்கு வெளியில் இருந்து கொண்டுவரப்பட்டவை. எல்லா சீக்கியக் குருமாரும், சீக்கிய வரலாற்றில் அதற்காகத் தமது உயிரை ஈந்தவர்களும் பஞ்சாபி மக்களே. பஞ்சாபிப் பண்பாடும், சீக்கியமும் பிரிக்க முடியாதபடி கலந்திருப்பவை என்று கருதப்படுகிறது. சீக்கியர் என்பது குறித்த மதத்தைப் பின்பற்றும் எவரையும் குறிப்பதேயன்றி அது ஒரு இனத்தைக் குறிக்கும் சொல் அல்ல. ஆனாலும், சீக்கியமதம் மிக அரிதாகவே மதமாற்றத்தை நாடுவதால், பெரும்பாலான சீக்கியர்கள் வலுவான இன-மத பிணைப்பைக் கொண்டவர்களாக உள்ளனர். இதன் காரணமாக ஐக்கிய இராச்சியத்தைப் போன்ற பல நாடுகள் மக்கள்தொகைக் கணக்கெடுப்புக்களில், சீக்கியர்களைத் தனி இனமாகக் கொள்கின்றனர். அமெரிக்க இலாபநோக்கற்ற நிறுவனமான "ஒன்றிய சீக்கியர்" (United Sikhs) என்னும் அமைப்பு, சீக்கியர் தம்மைத் தனியான சிறுபான்மை இனத்தவராக அடையாளம் காண்கின்றனர் என்றும் அது ஒரு மதம் என்பதற்கும் அப்பாற்பட்டது என்றும் வாதிப்பதன் மூலம், ஐக்கிய அமெரிக்காவிலும் இவ்வாறான அங்கீகாரத்தைப் போராடிப் பெற்றுள்ளது.
# சீக்கியக் கலையும் பண்பாடும்

## சீக்கியப் பண்பாடும் பஞ்சாபிப் பண்பாடும்

சீக்கியக் கலையும் பண்பாடும் என்பது பஞ்சாப் பகுதி என்பதுடன் இணைந்தது. இந்தியாவுக்குள் படையெடுத்து வந்த முகலாயர், பாரசீகர் போன்றோரின் பண்பாடுகளோடு கலந்ததின் விளைவாக பஞ்சாப் பகுதியை இந்தியாவின் கலப்புப் பண்பாட்டுப் பகுதி என்கின்றனர். எனவே சீக்கியப் பண்பாடும் பெருமளவுக்கு இந்தக் கலப்பின் விளைவே.  
சீக்கியம் தனித்துவமான கட்டிடக்கலைப் பாணியை உருவாக்கியுள்ளது. சீக்கியக் கட்டிடக்கலை குரு நானக்கின் போதனைகளை அடிப்படையாகக் கொண்டது. சீக்கியக் கட்டிடக்கலை நடைமுறை ஆன்மீகத்தை அடிப்படையாகக் கொண்ட முழுதளாவிய மனிதநேயத்தின் அடையாளம் என்று பாத்தி (Bhatti) என்பவர் குறிப்பிட்டுள்ளார். சீக்கியக் கட்டிடக்கலையின் சிறப்பு குருத்துவாரா ஆகும். இது இசுலாமிய, சூஃபி, இந்துப் பண்பாடுகளின் செல்வாக்குகளை வெளிக்காட்டுவதன் மூலம் பஞ்சாப் பகுதியின் கலப்புப் பண்பாட்டுத் தன்மையை உருவகப்படுத்துகிறது. சீக்கியப் பேரரசின் ஆட்சிக்காலமே தனித்துவமான சீக்கிய வெளிப்பாட்டு வடிவத்தை உருவாக்குவதில் முக்கிய ஊக்கியாகச் செயற்பட்டது. இக்காலத்தில் மகாராசா ரஞ்சித் சிங்கின் ஆட்சியின்போது சீக்கியப் பாணியிலான கட்டிடங்கள், கோட்டைகள், மாளிகைகள், பங்காக்கள் (தங்குமிடங்கள்), கல்லூரிகள் போன்றவை கட்டப்பட்டன. சீக்கியப் பாணியில் கட்டப்பட்ட கட்டிடங்களுள் சிறப்பானதாகக் கருதப்படுவது அர்மந்திர் சாகிப் ஆகும்.  
சீக்கியப் பண்பாடு பெருமளவு போர்சார்ந்த கருத்துருக்களின் செல்வாக்குக்கு உட்பட்டது. சீக்கியச் சின்னமான "கண்டா" இதற்கு எடுத்துக்காட்டு. எனவே குருமாரின் நினைவுப் பொருட்கள் தவிர்ந்த, பெரும்பாலான சீக்கியக் கலைப்பொருட்கள் போர்க் கருத்துக்களை அடிப்படையாகக் கொண்டவை. இக்கருத்துக்களின் தாக்கத்தை சீக்கியரின் ஓலா மொகல்லா, வாசாக்கி போன்ற விழாக்களிலும் காணலாம்.
# அன்னா பிகரன்சுமேயர்

**அன்னா கேதரின் "கே" பேரன்சுமேயர்** ஓர் அமெரிக்கத் தொல்லுயிரியலாளரும் புதைபடிவ இயலாளரும் ஆவார். புவிச்சூழல் தொல்லுயிர்ப்படிவுகள் பற்றிய ஆய்வில் முன்னோடியான இவர் கிழக்கு ஆப்பிரிக்காவில் மாந்தரினம் தோன்றிய சூழலில் நிலவிய புவியியல், தொல்லுயிரியல் புலங்களின் ஆய்வில் ஈடுபட்டுள்ளார். இவர் சுமித்சோனிய நிறுவனத்தின் தொல்லியல் துறைசார்ந்த இயற்கை வரலாற்றுத் தேசிய அருங்காட்சியகப் பொறுப்பாளரும், மாந்தரினத் தோற்றத் திட்டத்தின் துணை ஆய்வாளரும், புவிச்சூழல் படிமலர்ச்சி திட்டத்தின் இணை இயக்குநரும் ஆவார்.  
இவர் 2002 ஆம் ஆண்டின் *கண்டுபிடிப்பு* (*Discover*) இதழில் "50 மிகவும் முதன்மையான பெண் அறிவியலாளர்"களில் ஓருவராகக் குறிப்பிடப்பட்டவர் ஆவார்.
# அன்னா பிகரன்சுமேயர்

## கல்வி

பேரன்சுமேயர் தன் கலை இளவல் பட்டத்தைப் புனித உலூயிசில் உள்ள வாசிங்டன் பல்கலைக்கழகத்தில் பெற்றார்.
# அன்னா பிகரன்சுமேயர்

## பணி

இவர் 1968 ஆம் ஆண்டில், கென்யாவில் தர்கானா ஏரிக்கருகிலுள்ள உலோதகம் எனுமிடத்தில், பிந்தைய தொடக்கநிலைப் புத்துயிரிக் காலத்துக்கும் முதனிலை இடையுயிரிக் காலத்துக்கும் இடைப்பட்ட தொல்லுயிரியல் உருவாக்கம் குறித்து விரிவாக ஆய்வு செய்துள்ளார். இந்த உருவாக்கத் தொடரில் ஆறு பாறையடுக்கு அலகுகளை இனங்கண்டார். இவர் 1967 இல் திரட்டிய 400 க்கும் மேற்பட்ட தொல்லுயிரிப் படிவுகளைப் பின்னர் அட்டவணைப்படுத்தியுள்ளார். மேலும் உலோதகம்-3 க்கான விலங்குப் பட்டியலையும் 1976 இல் வெளியிட்டுள்ளார்.
# அன்னா பிகரன்சுமேயர்

## வெளியீடுகள்

பேரன்சுமேயர் தனித்தும் பிறரோடு இணைந்தும் 130 க்கும் மேற்பட்ட அறிவியல் கட்டுரைகளை வெளியிட்டுள்ளார்.
# நானக்சாகி நாட்காட்டி

**நானக்சாகி நாட்காட்டி** (*Nanakshahi calendar*) என்பது, முக்கியமான சீக்கிய நிகழ்வுகளைக் தீர்மானிப்பதற்காக சிரோமணி குருத்துவாரா பிரபந்தக் குழுவினரால் ஏற்றுக்கொள்ளப்பட்ட வெப்பமண்டல சூரிய நாட்காட்டி ஆகும். பிரபல சீக்கிய அறிஞரான பேராசிரியர் கிர்பால் சிங் பதுங்கர் அக்குழுவின் தலைமைப் பொறுப்பில் இருந்தபோது சீக்கியத் தலைவர்களின் முன்னிலையில் இந்த நாட்காட்டி நடைமுறைப்படுத்தப்பட்டது. 1998ல் இருந்து பயன்பாட்டில் உள்ள இந்த நாட்காட்டி, இதற்கு முன்னர் புழக்கத்தில் இருந்த இந்தியத் தேசிய நாட்காட்டிக்குப் பதிலாக நடைமுறைக்கு வந்தது. இதை வடிவமைத்தவர் பால் சிங் புரேவால் என்பவர் ஆவார். சீக்கியத்தின் முதல் குருவான குரு நானக் பிறந்த 1469ம் ஆண்டே இந்த நாட்காட்டியின் தொடக்கமாகக் கொள்ளப்படுகிறது. புத்தாண்டு கிரகோரிய நாட்காட்டியின்படி ஒவ்வோராண்டும் மார்ச் 14ம் தேதி வருகிறது.  
| 1 | செட் | ਚੇਤ | 31 | 14 மார்ச் – 13 ஏப்ரில் |  |
| --- | --- | --- | --- | --- | --- |
| 2 | வைசாக் | ਵੈਸਾਖ | 31 | 14 ஏப்ரில் – 14 மே |  |
| 3 | ஜெட் | ਜੇਠ | 31 | 15 மே – 14 யூன் |  |
| 4 | ஹார் | ਹਾੜ | 31 | 15 யூன் – 15 யூலை |  |
| 5 | சாவன் | ਸਾਵਣ | 31 | 16 யூலை – 15 ஆகத்து |  |
| 6 | பாதன் | ਭਾਦੋਂ | 30 | 16 ஆகத்து – 14 செப்டெம்பர் |  |
| 7 | அஸ்சு | ਅੱਸੂ | 30 | 15 செப்டெம்பர் – 14 அக்டோபர் |  |
| 8 | கட்டக் | ਕੱਤਕ | 30 | 15 அக்டோபர் – 13 நவம்பர் |  |
| 9 | மகர் | ਮੱਘਰ | 30 | 14 நவம்பர் – 13 டிசம்பர் |  |
| 10 | போஹ் | ਪੋਹ | 30 | 14 டிசம்பர் – 12 சனவரி |  |
| 11 | மாக் | ਮਾਘ | 30 | 13 சனவரி – 11 பெப்ரவரி |  |
| 12 | பகுன் | ਫੱਗਣ | 30/31 | 12 பெப்ரவரி – 13 மார்ச் | } |
# செட் (மாதம்)

**செட்** மாதம்,(, சீக்கியர்களின் நானக்சாகி நாட்காட்டியின்படி முதலாவது மாதம். இம்மாதம் கிரகரிய நாட்காட்டியின் மார்ச் 14 முதல் ஏப்ரல் 13 வரையான 31 நாட்களை உள்ளடக்குகிறது. இது தமிழ் நாட்காட்டியின் பங்குனி மாதத்துடன் ஏறத்தாழப் பொருந்துகிறது. இம்மாதத்தின் முதல் நாள் சீக்கியர்களின் புத்தாண்டு ஆகும். மேலும் இந்த மாதத்திலேயே குரு கோவிந்த் சிங்கின் இரண்டாவது மகன் சாகிப்சாடா ஜுஜர் சிங் பிறந்தார்.
# செட் (மாதம்)

## செட் மாதச் சிறப்பு நாட்கள்

- 1 சேட் (14 மார்ச்) - நானக்சாகி புத்தாண்டு.
- 1 சேட் (14 மார்ச்) - குரு ஹர் ராய் குருப்பட்டம் பெற்ற தினம்.
- 6 சேட் (19 மார்ச்) - குரு ஹர் கோவிந்தர் இறையுடன் கலந்த தினம்.
- 27 சேட் (9 ஏப்ரல்) - சாகிப்சாடா ஜுஜர் சிங்கின் பிறந்தநாள்.
# வைசாக் (மாதம்)

**வைசாக்** மாதம், (, ) சீக்கியர்களின் நானக்சாகி நாட்காட்டியின்படி இரண்டாவது மாதம். இம்மாதம் கிரகரிய நாட்காட்டியின் ஏப்ரல் 14 முதல் மே 14 வரையான 31 நாட்களை உள்ளடக்குகிறது. இது தமிழ் நாட்காட்டியின் சித்திரை மாதத்துடன் ஏறத்தாழப் பொருந்துகிறது. இக்காலம் பஞ்சாப் பகுதியில் அறுவடைக்காலம்.  
வைசாகி சீக்கியர்களின் முக்கியமான பண்டிகை. இது வைசாக் மாதத்தின் முதல் நாள் கொண்டாடப்படுகிறது. இது ஏப்ரல் மாதம் 14 ஆம் திகதியோடு பொருந்தி வரும்.
# வைசாக் (மாதம்)

## வைசாக் மாதச் சிறப்பு நாட்கள்

- 1 வைசாக் (14 ஏப்ரல்) - வைசாகிப் பண்டிகை.
- 3 வைசாக் (16 ஏப்ரல்) - குரு அங்காட் தேவர் இறையுடன் கலந்த தினம்.
- 3 வைசாக் (16 ஏப்ரல்) - குரு அமர் தாஸ் குருப்பட்டம் பெற்ற தினம்.
- 3 வைசாக் (16 ஏப்ரல்) - குரு ஹர் கிசன் இறையுடன் கலந்த தினம்.
- 3 வைசாக் (16 ஏப்ரல்) - குரு தெக் பகதூர் குருப்பட்டம் பெற்ற தினம்.
- 5 வைசாக் (18 ஏப்ரல்) - குரு அங்காட் தேவர் பிறந்தநாள்.
- 5 வைசாக் (18 ஏப்ரல்) - குரு தெக் பகதூர் பிறந்தநாள்.
- 19 வைசாக் (2 மே) - குரு அர்ஜன் தேவர் பிறந்தநாள்.
# சீக்கிய அலைந்துழல்வு

**சீக்கிய அலைந்துழல்வு** (*Sikh diaspora*) வழமையான பஞ்சாப் பகுதியிலிருந்து தற்கால பஞ்சாபி சீக்கியரின் புலம் பெயர்ந்து வாழ்தலைக் குறிக்கும். இவர்களது சமயம் சீக்கியம் ஆகும். பல நூற்றாண்டுகளாக பஞ்சாப் பகுதி சீக்கியத்தின் தாயகமாக விளங்குகின்றது. சீக்கிய அலைந்துழல்வு பெரும்பாலும் **பஞ்சாபி அலைந்துழல்வின்** உட்கணமாகும்.  
1849இல் சீக்கியப் பேரரசு வீழ்ச்சியடைந்து பிரித்தானியாவின் இந்தியப் பேரரசு கைப்பற்றிய பிறகே சீக்கியர்கள் புலம் பெயரத் தொடங்கியதாக பெரிதும் கருதப்படுகின்றது. சீக்கிய அலைந்துழல்வின் புகழ்பெற்ற நபராக சீக்கியப் பேரரசின் கடைசி மகாராசா துலீப் சிங் உள்ளார்; பிரித்தானியாவின் இந்தியப் பேரரசு இவரை வாழ்நாள் முழுமைக்கும் நாட்டை விட்டு வெளியேற கட்டாயப்படுத்தப்பட்டார். துலீப் சிங்கின் வெளியேற்றத்தைத் தொடர்ந்து பஞ்சாபிலிருந்து சீக்கியர்களின் புலம் பெயர்வு வீதம் கூடியது. இருப்பினும் கடந்த 150 ஆண்டுகளில் அவர்கள் புலம் பெயர்ந்த இடங்கள் மாறி வந்துள்ளது. சீக்கிய புலம்பெயர்வு சீக்கியர்களுக்கு அரசியல் மற்றும் பண்பாட்டு அடையாளத்தைத் தந்துள்ளது.
# சீக்கிய அலைந்துழல்வு

## சீக்கியர்கள்

உலகளவில் ஏறத்தாழ 20 மில்லியன் மக்கள்தொகை கொண்ட சீக்கியர்கள் உலகின் மிகப் பெரிய அமைப்புசார் சமயங்களில் ஐந்தாவதான சீக்கிய சமயத்தைச் சேர்ந்தவர்கள். உலக மக்கள்தொகையில் சீக்கியர்கள் 0.39% ஆக உள்ளனர்; இவர்களில் 83% இந்தியாவில் வாழ்கின்றனர். இந்திய சீக்கிய சமூகத்தில் 19.6 மில்லியன், அதாவது 76% வட இந்திய மாநிலமான பஞ்சாபில் வாழ்கின்றனர். இந்த மாநிலத்தில் பெரும்பான்மையினராக 65% விழுக்காடு வாழ்கின்றனர். 200,000க்கும் கூடுதலானவர்கள் அரியானா, இராசத்தான், உத்தரப் பிரதேசம், தில்லி, இமாச்சலப் பிரதேசம், மகாராட்டிரம், உத்தராகண்டம் மற்றும் சம்மு காசுமீரில் வாழ்கின்றனர்.
# சீக்கிய அலைந்துழல்வு

## வரலாற்றில் சீக்கியப் புலம்பெயர்வுப் பாங்கு

இந்திய மரபிலிருந்து தனிப்பட்ட சீக்கிய அடையாளம் அரசியல்ரீதியாக 1606இல் ஐந்தாம் சீக்கிய குரு குரு அர்ஜன் தேவின் உயிர்க் கொடையை அடுத்து நிறுவப்பட்டது; இதனை உறுதிப்படுத்துமாறு 1699இல் குரு கோவிந்த் சிங் நிறுவிய 'மெய்யான' உடன்பிறப்புரிமை அல்லது கால்சா (ਖ਼ਾਲਸਾ) அமைந்தது. எனவே 400 ஆண்டுகளாகவே சீக்கியர்களின் வரலாறு உள்ளது. குருக்களின் காலத்தில் சீக்கியர்களின் குடிபெயர்வு தற்கால இந்தியா, பாக்கித்தான் எல்லைகளுக்குள்ளாகவே, குறிப்பாக பஞ்சாப் பகுதியின் சீக்கிய பழங்குடி மையப்பகுதிக்குள்ளேயே இருந்தது. சீக்கிய சிற்றரசுகளின் உருவாக்கமும் சீக்கியப் பேரரசு (1716–1849) வளர்ச்சியும், அடுத்து லடாக், பெசாவர் போன்று தாங்கள் வென்ற பகுதிகளுக்கு குடிபெயர்ந்தனர். இருப்பினும் இந்தப் பெயர்வுகள் தற்காலிகமானதாகவும் நிலையற்றதாகவும் இருந்தன; சீக்கியப் பேரரசின் மாறிவந்த எல்லைகளைப் போன்று இவர்களது வாழ்விடமும் மாறி வந்தது. சீக்கியப் பேரரசு காலத்தில் சீக்கிய மகாராசா ரஞ்சித் சிங்கைக் குறித்து அறிய பிரான்சின் முதலாம் நெப்போலியன், பிரித்தானியர் முயன்றதால் இருபுற புலம்பெயர்வு நடைபெற்றது.